User talk:Livia G

Abbas ibn Firnas

Abbas ibn Firnas ( Abu al-Qasim Abbas ibn Firnas, 810-887, în arabă: عباس بن فرناس ) a fost un umanist, inginer, inventator, om de ştiinţă , poet arab. Andaluz, de religie musulmană , s-a născut în Ronda , Spania şi este renumit pentru cercetările sale despre zbor. Este una dintre figurile reprezentative ale Epocii de Aur a Islamului.

Cuprins


 * 1)       Biografie
 * 2) 	Activitatea de cercetare
 * 3) 	Aviaţie
 * 4) 	Personalitate
 * 5)       Bibliografie
 * 6) 	Referinţe

Biografie

S-a născut într-o familie musulmană, cu origini arabo-berbere, în perioada Califatului Omeyyad din Peninsula Iberică , în oraşul Ronda. Este cunoscut ca fiind un mare filosof, care a studiat unele dintre domeniile cele mai importante din acea epocă: chimie, fizică , astronomie. În ceea ce priveşte talentul poetic şi aptitudinile sale în domeniul astrologiei, acestea i-au adus faima de care avea nevoie ca să ajungă la curtea lui Abd al-Rahman II ( 822-852 ), unde îşi perfecţionează cunoştinţele despre poezie şi se iniţiază în arta muzicii.

Activitatea de cercetare

Datorită numeroaselor sale invenţii, continuă să frecventeze această curte şi în timpul succesorului său, Muhammad I ( 852 886 ). În timpul acestora, a scris numeroase elogii, prin care lăuda măreţia şi victoriile lor militare. În ceea ce priveşte activitatea sa ştiinţifică, a proiectat o clepsidră, un ceas cu apă, cunoscut sub numele de Al-Maqata, după modelul celui produs de Heron din Alexandria. Este primul inventator din lumea musulmană, care a dezvoltat tehnica de tăiere a cristalului de stâncă. Până atunci, aceste activităţi se desfăşurau în Egipt, iar prin contribuţia sa, Ibn Firnas a făcut ca acest lucru să se producă şi în Spania. A creat o sferă armilară pentru a vizualiza mişcarea astrelor şi un planetariu, pe care l-a construit în laboratorul din casa lui. Alte invenţii atribuite lui Ibn Firnas sunt: lentilele de corectare a vederii, un metronom, descoperă mijloacele de a obţine sticla transparentă. Toate aceste inovaţii vor influenţa descoperirile ştiinţifice din Europa, în perioada următoare.

Aviaţie

În anul 852, Ibn Firnas decide să zboare pentru prima dată, de pe un turn din Cordoba, ajutat de o pânză enormă, care să îi amortizeze căderea. În urma lansării, a suferit răni minore, dar, pentru această încercare, a fost considerat creatorul primei paraşute. O a doua încercare de zbor are loc în anul 880, la vârsta de 70 de ani, când a construit două aripi mobile din lemn, acoperite cu mătase şi pene. Porneşte tot din vârful unui turn, dar de această dată, zborul a fost un succes, reuşind să plutească în aer timp de câteva minute, timp în care era urmărit de o mulţime de oameni invitaţi să asiste la această ocazie specială. Cu toate acestea, aterizarea a fost un mare eşec, inventatorul şi-a fracturat două coaste, dar a constatat că ceea ce îi lipsea era coada, care le ajută pe păsări să îşi dirijeze zborul şi să amortizeze coborârea.

 Personalitate 

Ibn Firnas moare la şapte ani de la această experienţă, în anul 887. Mulţi cercetători de după el vor aduce îmbunătăţiri acestui „aparat de zbor”, pentru a atinge aşteptările dorite. În mentalul musulman, Ibn Firnas a rămas ca primul om care a încercat să realizeze mitul lui Icar. În memoria lui, libienii au creat un timbru poştal cu chipul său, irakienii i-au construit o statuie pe drumul care duce către Aeroportul Internaţional din Bagdad şi au denumit după el un alt aeroport din nordul Bagdadului. De asemenea, un crater de pe Lună îi poartă numele. Prin urmare, Ibn Firnas este considerat precursorul aeronauticii.

Bibliografie


 * http://www.zamanfrance.fr/article/l-envol-e-fabuleuse-d-ibn-firnas
 * https://fr.wikipedia.org/wiki/Abbas_Ibn_Firnas
 * http://www.islam44.net/2013/12/the-famous-muslim-inventor-abbas-ibn.html
 * Philip Hitti, Istoria arabilor
 * http://www.islam44.net/2013/12/the-famous-muslim-inventor-abbas-ibn.html
 * Philip Hitti, Istoria arabilor
 * Philip Hitti, Istoria arabilor

Referinţe